- Al min kropsvæske blev rød af penicillinen. Jeg fik røde øjne, havde dårlig mave og kastede op. Jeg så uhyggelig ud og havde ikke lyst til at gå nogle steder, siger hun fagbladet og tilføjer, at behandlingen ikke virkede. Den unge elev fik i oktober 2008 at vide, at hun var smittet med MRSA. Det blev opdaget ved en tilfældighed, fordi bakterien var blevet påvist hos en kollega fra svinestalden. - Jeg turde ikke kysse og holde om min lille søn. Og jeg var bange for, at jeg havde smittet min kræftsyge farfar, som jeg havde besøgt på sygehuset en uge forinden, siger de 22-årige. MRSA er en multiresistent stafylokokbakterie. Den kan give overfladiske sår, men er ofte årsag til sårinfektioner efter operation. Bakterien kan forårsage blodforgiftning, som er dødelig.

Opsummering:
En 22-årig kvindelig landbrugselev har netop fået erstatning for tabt arbejdsfortjeneste samt svie og smerte. Det skyldes, at hun blev smittet med bakterien MRSA, da hun passede svin hos en nordjysk landmand, skriver Fagbladet 3F.